SNP ฉลองครบ 50 ปี มอบคุกกี้ “กองทัพอากาศ” มูลค่า 625,500 บาท
“เอส แอนด์ พี” ฉลองครบรอบ 50 ปี มอบผลิตภัณฑ์คุกกี้ เอส แอนด์ พี แด่กองทัพอากาศ รวมมูลค่า 625,500 บาท
“เอส แอนด์ พี” ฉลองครบรอบ 50 ปี มอบผลิตภัณฑ์คุกกี้ เอส แอนด์ พี แด่กองทัพอากาศ รวมมูลค่า 625,500 บาท
20 เม.ย. 2566

นางมณีสุดา ศิลาอ่อน ประธานเจ้าหน้าที่สำนักพัฒนาความยั่งยืนและสื่อสารองค์กร บริษัท เอส แอนด์ พี ซินดิเคท จำกัด (มหาชน) หรือ SNP มอบผลิตภัณฑ์คุกกี้ เอส แอนด์ พี แด่กองทัพอากาศ
โดยมี พลอากาศเอก วรกฤต มุขศรี ผู้บัญชาการกองบัญชาการควบคุมการปฏิบัติทางอากาศ พลอากาศโท ชัยนาท ผลกิจ รองเสนาธิการกองทัพอากาศ พลอากาศตรี ณัฐวุฒิ อจลบุญ เสนาธิการโรงเรียนนายเรืออากาศนวมินทกษัตริยาธิราช พลอากาศตรี วิโรจน์ จำปาแดง ผู้อำนวยการสำนักนโยบายและแผน กรมกิจการพลเรือนทหารอากาศ พลอากาศตรี นรินทร์ กิ่งเงิน ผู้บัญชาการศูนย์การปฏิบัติทางอากาศ กองบัญชาการควบคุมการปฏิบัติทางอากาศ นาวาอากาศเอก อติรวิชช์ ไพจิตร์ รองผู้อำนวยการสำนักข่าวกรอง กรมข่าวทหารอากาศ นาวาอากาศเอก อนุกูล อ่อนจันทร์อม เสนาธิการศูนย์ปฏิบัติการทางอวกาศกองทัพอากาศ นาวาอากาศเอก จรินทร์ ปราบศรีภูมิ ผู้อำนวยการกองบรรเทาสาธารณภัย สำนักนโยบายและแผน กรมกิจการพลเรือนทหารอากาศ ร่วมรับมอบ ณ ห้องรับรองท่าอากาศยานทหาร 2 กองบิน 6 เพื่อเป็นการขอบคุณและร่วมส่งกำลังใจให้กับกำลังพลของกองทัพในการปฏิบัติภารกิจรักษาความมั่นคง
รวมถึงเพื่อนำไปใช้ในกิจกรรมสาธารณประโยชน์ของกองทัพ และช่วยเหลือประชาชน รวมมูลค่า 625,500 บาท เนื่องในโอกาสที่บริษัท เอส แอนด์ พี ซินดิเคท จำกัด (มหาชน) ดำเนินธุรกิจครบรอบ 50 ปี พร้อมเติบโตเคียงคู่สังคมไทยอย่างยั่งยืนตลอดไป